“Baie jelprodukte in Suid-Afrika het nie behoorlike waarskuwings en gebruiksaanwysings op hul bottels nie. Ons produk stel dit duidelik dat jel nooit by ’n brandende vuur of vlam gevoeg moet word nie,” sê Adrienne Barrett, die vervaardiger van die jel Greenheat.
Die veiligste is om ’n opgehoopte eetlepel jel op die hout of houtskool te gooi. “Sorg dat daar genoeg ventilasie rondom die hout is. Steek dan die jel versigtig aan die brand. Wanneer die kole vlam gevat het, pak nog hout of houtskool op. Moet nooit, maar nooit, jel op ’n brandende vuur bygooi nie.
Hy stel voor: “Gebruik papier of ’n baie dun laag kerswas of vloerwaks om die vuur aan te steek. Pak ’n laag hout, smeer die kerswas of waks op en pak dun takkies hout tussenin. Pak die groter stukke bo en sorg vir goeie ventilasie. Steek dan eers jou vuur aan.”
Vloeibare brandstof is hoogs vlambaar en dit is moeilik om die hoeveelheid wat jy oorgooi, te beheer. Spatsels kom algemeen voor. In die tyd dat jy die vloeistof oorgooi en die vuur aansteek, vorm die verdampte brandstof ’n plofbare mengsel in die lug. Dit kan dus tot ’n ontploffing lei.
Die vuuraansteekblokkies wat mense ook dikwels gebruik om ’n vuur te begin is veilig en die algemeenste manier om vuur te maak.